S-3140/2020

Mál þetta sem var dómtekið 3. mars 2021 höfðaði Lögreglustjórinn á höfuðborgarsvæðinu með ákæru 17. nóvember 2020 á hendur ákærða M-kk-þgf A-kk-þgf D-kk-þgf, kt. [...], óþekktur dvalarstaður:

„fyrir fíkniefnalagabrot með því að hafa, föstudaginn 7. febrúar 2020, að [...] í Hafnarfirði, haft í vörslum sínum í sölu- og dreifingarskyni, 33 stykki af kannabisplöntum og 0,80 gaf maríhúana og hafa um nokkurt skeið fram til þess dags ræktað greindar plöntur. Lögregla lagði hald á allt framangreint við húsleit hjá ákærða.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 33 stykkjum af kannabisplöntum og 0,80 gaf maríhúana sem lögreglan lagði hald á, samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018. Þá er krafist upptöku á 2 loftsíum, 3 viftum, 6 lömpum, 3 ræktunartjöldum, 2 loftdælum, 1 hitamæli, 3 spennubreytum, 1 vatnsdælu, 1 hraðastilli fyrir viftur, 3 loftblásurum og 1 stjórnborði fyrir lampa með vísan til 7. mgr. 5. gr. sömu laga, en þessir munir voru notaðir til framleiðslu kannabisplantanna.“

Farið var með mál þetta samkvæmt 164. gr. laga nr. 88/2008 um meðferð sakamála. Ákærði hefur játað sakargiftir og var málið tekið til dóms án frekari sönnunarfærslu eftir að sækjanda og ákærða hafði verið gefinn kostur á að tjá sig um lagaatriði máls og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í júní árið [...] og hefur þrisvar áður sætt refsingu fyrir fíkniefnalagabrot árin 2011- 2012. Sakaferill ákærða hefur engin áhrif á ákvörðun refsingar hans nú. Játningu ákærða ber að virða honum til málsbóta. Samkvæmt því og að broti ákærða virtu þykir refsing hans hæfilega ákveðin fangelsi í þrjá mánuði. Eftir atvikum þykir rétt að fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Á grundvelli 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 verður ákærða gert að sæta upptöku á 33 stykkjum af kannabisplöntum og 0,8 gaf maríhúanasem lögregla lagði hald á við rannsókn málsins. Þá er ákærða gert að sæta upptöku á 2 loftsíum, 3 viftum, 6 lömpum, 3 ræktunartjöldum, 2 loftdælum, 1 hitamæli, 3 spennubreytum, 1 vatnsdælu, 1 hraðastilli fyrir viftur, 3 loftblásurum og 1 stjórnborði fyrir lampa með vísan til 7. mgr. 5. gr. sömu laga, en þessir munir voru notaðir við rætkun kannabisplantanna.

Samkvæmt 1. mgr. 235. gr. laga nr. 88/2008 um meðferð sakamála verður ákærði dæmdur til að greiða allan sakarkostnað málsins sem, samkvæmt framlögðu yfirliti um slíkan kostnað og með stoð í öðrum gögnum málsins, nemur samtals 237.677 krónum.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærði M-kk-nf A-kk-nf D-kk-nf sæti fangelsi í 3 mánuði en fresta skal fullnustu þeirrar refsingar og skal hún niður falla að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 33 stykkjum af kannabisplöntum, 0,80 gaf maríhúana 2 loftsíum, 3 viftum, 6 lömpum, 3 ræktunartjöldum, 2 loftdælum, 1 hitamæli, 3 spennubreytum, 1 vatnsdælu, 1 hraðastilli fyrir viftur, 3 loftblásurum og 1 stjórnborði fyrir lampa.

Ákærði greiði 237.677 í sakarkostnað.

Ó-kk-nf E-kk-nf J-kk-nf